Ermin Bičakčić. Ermin Bičakčić (; 1990-yil 24-yanvarda tugʻilgan) — Bosniyalik professional futbolchi, Bundesliganing 1899 Hoffenheim klubi va Bosniya va Gersegovina terma jamoasida markaziy himoyachi sifatida oʻynaydi. Bičakčić professional faoliyatini VfB Stuttgartda boshlagan, asosan uning zaxira jamoasida oʻynagan. 2012-yilda Eintracht Braunschweigga qoʻshilgan. Ikki yil oʻtgach, 1899 Hoffenheimga koʻchib oʻtdi. Bičakchić oʻzining birinchi yirik chempionati — 2014-yilgi FIFA Jahon chempionatida mamlakatini himoya qildi. Klublardagi faoliyati. Ilk faoliyat davri. Bosniya urushi boshlangani sababli Bičakčićning oilasi oʻzining vatani Bosniya va Gersegovinadan Germaniyaga koʻchib oʻtdi va u yerda 2005-yilda VfB Stuttgart yoshlar akademiyasiga qoʻshildi. 2010-yil 27-oktyabrda 20 yoshida Chemnitzer FCga qarshi professional debyutini oʻtkazdi. 2011-yil 29-iyulda Wehen Wiesbadenga qarshi gʻalabali oʻyinda oʻzining birinchi professional golini kiritdi. 2012-yilning yanvarida Eintracht Braunschweigga oʻtdi. 2014-yilning may oyida Bičakčić nomaʼlum toʻlov evaziga „1899 Hoffenheim“ga oʻtdi. 17-avgust kuni „USC Paloma“ga qarshi DFB-Pokal oʻyinida jamoa safida debyut qildi va gol urishga muvaffaq boʻldi. Bir hafta oʻtgach, „Augsburg“ ga qarshi oʻyinda ligadagi debyutini oʻtkazdi. 2015-yilning 4-fevralida oʻzining birinchi ligadagi golini „Werder“ga urdi. 2016-yilning sentyabrida Ermin shartnomasini 2020-yilning iyunigacha uzaytirdi. 2018-yil 23-oktyabrda Bičakčić UEFA Chempionlar Ligasidagi Lyonga qarshi bahsda debyut qildi. Ermin 19-dekabr kuni jamoadagi 100-oʻyinini oʻtkazdi. Bičakčić 2019-yilning may oyida klub bilan yangi uch yillik shartnoma imzoladi. 2020-yil sentyabr oyida tizzasidan ogʻir jarohat oldi va 2022-yil 14-may kuni jarohatdan 19 oy oʻtib maydonga qaytdi. Iyun oyida yangi bir yillik shartnomaga imzo qoʻydi. Xalqaro faoliyati. 2013-yilning avgust oxirida AQShga qarshi oʻrtoqlik oʻyini uchun birinchi marta chaqiruv oldi va 14-avgust kuni oʻsha oʻyinda debyut qildi. 10-sentyabr kuni, 2014-yil FIFA Jahon chempionati saralashida Slovakiyaga qarshi oʻyinda Bičakčić oʻzining terma jamoasidagi birinchi golini urdi. 2014-yil iyun oyida Bičakčić Bosniya va Gersegovina terma jamoasining 2014-yilgi futbol boʻyicha Jahon chempionatiga, mamlakatning birinchi yirik musobaqasiga kiritildi. Turnirdagi debyutini 15-iyun kuni Argentinaga qarshi guruhdagi dastlabki oʻyinda oʻtkazdi.